open-index/open-wikipedia-markdown huggingface dataset:
Сен Пјер (Реинион)

**Сен Пјер** (, креолски: **) — трета по големина општина во францускиот прекуморски департман и регион Реинион. Се наоѓа на југозападната страна на островот, и служи како седиште/главен град на Француските Јужни и Антарктички Земји. Градот се нараснал околу пристаништето изградено од 1854 до 1882 г. кое имало улога во трговијата помеѓу Азија и Европа. Денес има 400 места за риболов и разонодни пловила, а највеќето стопански сообраќај е преместен на север во Ле Пор.

## Географија
Градот Сен Пјер е на почетокот од единстевниот главен пат на островот (наречен N3). Одовде тој води во Ле Тампон, висорамнината Кафр и селото Бур Мира. Од ова место релативно лесно се стасува до Питон де ла Фурнез како почетна точка за многу екскурзии.

### Клима
Сен Пјер се одликува со врела степска клима (класа: *BSh*), додека селото Лињ Паради и населбата Равин де Кабри во југоисточниот дел на општината имаат тропска саванска клима (класа: *Aw*). Просечната годишна температура во Сен Пјер (центарот) е . Просечните годишни врнежи изнесуваат 672,1&nbsp;мм, при што февруари е најврнежлив. Температурите во просек се највисоки во јануари () и најниски во јули ().

### Сообраќај
Аеродромот „Пјерефонд“ е сместен на 5,5&nbsp;км од градот. Го носи IATA-кодот ZSE.

## Сместување
Во Сен Пјер нема поголеми хотели. Посетителите се сместуваат во пансиони во мали објекти како преуредени креолски куќи и вили.

## Галерија

Податотека:ReU StPierre HoteldeVille.jpg|Градскиот дом
Податотека:Ville Saint-Pierre1.jpg|Градот Сен Пјер
Податотека:La Réunion Ville de Saint-Pierre - Port.jpg|Пристаниште
Податотека:Ville Saint-Pierre2.jpg|Плажа навечер
Податотека:La Réunion Villa Morgane in Saint-Pierre.jpg|Сместувалиште „Вила Морган“
Податотека:La Réunion Sunset at Saint-Pierre1.jpg|Залез


## Поврзано
* Општини на Реинион

## Наводи

## Надворешни врски

* Официјален портал на Сен Пјер 
* Туристички Портал на Јужен Реинион 

Категорија:Општини на Реинион
Категорија:Потпрефектури во Франција
Мартен де Вивје

**Мартен де Вивје** () — истражувачка станица и единственото населено место на островите Амстердам и Свети Павле во Француските Јужни и Антарктички Земји во јужниот Индиски Океан. Сместена е на северниот брег на островот Амстердам и во неа престојуваат триесетина луѓе.

Наречена е по Пол де Мартен де Вивје кој презимил на островот во 1949 г. заедно со десетмина други.

Станица првично го носела името **Камп Ертан** (*Camp Heurtin*), работејќи од 1 јануари 1981 г. и ја заменила првата станица **Ла Рош Годон** (*La Roche Godon*).

## Наводи

## Надворешни врски

*За базата „Мартен де Вивје“ — ФЈАЗ 

Категорија:Француски Јужни и Антарктички Земји
Категорија:Истражувачки станици
Лазар Четвородневниот

[мини|Воскресение на Лазар Четвородневниот од страна на [Исус Христос]]
**Лазар** **Четвородневниот** (Лазар на хебрејски: אֶלְעָזָר‎, Elʿāzār, Елеазар — буквално: „Бог ми помага“) или **Лазар од Витанија** — личност од Новиот завет. Лазар е роден во 3 година во Витанија. Според Евангелието по Јован, тој бил брат на Марта и Марија. Исус го воскреснал четири дена по неговата смрт (Јован 11:1–45). По Воскресението Христово, Лазар бил принуден поради прогонство да ја напушти Јудеја и да се пресели на островот Кипар во 37–38 година (на 35-годишна возраст), каде што наскоро апостолите Павле и Варнава во 45 година го поставиле за прв епископ на Китион (г. Ларнака). Бил епископ во Кипар 18 години. По воскресението живеел триесет години и умрел во Кипар во 63 година.

## Поврзано

* Црква „Св. Лазар“ — Бегниште
* Лазаровден

## Наводи

## Надворешни врски

__СОСОДРЖИНА__
__ИНДЕКС__

Категорија:Библиски личности
Категорија:Библија
Категорија:Нов завет
Категорија:Евангелие според Јован
Категорија:Светци од Светата Земја
Еберхард III (војвода на Виртемберг)

**Еберхард III** (германски: *Eberhard III*; 16 декември 1614, во Штутгарт – 2 јули 1674, во Штутгарт) — војвода на Виртемберг од 1628 година до неговата смрт во 1674 година.

Еберхард III станал наследник под старателство во 1628 година за време на Триесетгодишната војна на 14-годишна возраст по смртта на неговиот татко, Јован Фридрих, 7-ми војвода од Виртемберг. Негов старател на почетокот бил братот на неговиот татко Лудвиг Фридрих, војвода од Виртемберг-Монтбелијар, а по неговата смрт во 1631 година, Јулиј Фридрих, војвода од Виртемберг-Вајлтинген.

Виртемберг изгубил околу една третина од својата територија во 1629 година. Јулиј Фридрих бил сменет како старател во 1633 година кога Еберхард бил прогласен за полнолетен и го презел целосно владеењето со Војводството. По големиот пораз на трупите на Виртемберг во Битката кај Нордлинген на 6 септември 1634 година, Виртемберг бил сериозно ограбен и разурнат.

Еберхард побегнал во Стразбур каде се оженил во 1637 година, враќајќи се во Виртемберг во 1638 година по долги преговори со Фердинанд III од Светото Римско Царство. Во тоа време многу територии веќе биле предадени од страна на царот на други семејства за да се поттикне католицизмот во регионот.

Војводството Виртемберг било обновено по долги преговори што резултирале со Вестфалскиот мир од 1648 година, а поради последиците од војната, сиромаштијата, гладот и бубонската чума, го намалило населението од 350.000 во 1618 година на 120.000 во 1648 година.

Еберхард III склучил договор за наследство со неговиот помлад брат Фридрих со што ја предал сопственоста на Војводството Виртемберг-Нојенштат и на тој начин воспоставил нова гранка на војводството. Во 1651 година, Еберхард дошол до сличен договор со друг брат, Улрих кој владеел со замокот Нојенбург.

Категорија:Родени во 1614 година
Категорија:Починати во 1674 година
Категорија:Грофови на Виртемберг
Категорија:Војводи на Виртемберг
Вилијам Лудвиг (војвода на Виртемберг)

**Вилијам Лудвиг** (германски: *Wilhelm Ludwig*; 7 јануари 1647, во Штутгарт – 23 јуни 1677, во замокот Хирсау) — војвода на Виртемберг од 1674 година до неговата смрт во 1677 година.

Вилијам Лудвиг е роден во Штутгарт, деветто дете на Еберхард III, војвода на Виртемберг и неговата прва сопруга Ана Катарина од Салм-Кирбург.

Починал неочекувано на 30-годишна возраст од срцев удар. Неговата вдовица Магдалена Сибила станала регент на Виртемберг помеѓу 1677 и 1693 година, додека нејзиниот син не станал полнолетен.

Категорија:Родени во 1647 година
Категорија:Починати во 1677 година
Категорија:Грофови на Виртемберг
Категорија:Војводи на Виртемберг
Еберхард Лудвиг (војвода на Виртемберг)

**Еберхард Лудвиг** (германски: *Eberhard Ludwig*; 18 септември 1676, во Штутгарт – 31 октомври 1733, во Лудвигсбург) — војвода на Виртемберг од 1692 до 1733 година.

За своето време, Еберхард Лудвиг бил многу толерантен владетел, вообичаено забележан од современите научници како „просветлен“. Не оставил преживеани потомци, и на тој начин главната линија исчезнала. Војводството преминало во огранокот Винентал.

Категорија:Родени во 1676 година
Категорија:Починати во 1733 година
Категорија:Грофови на Виртемберг
Категорија:Војводи на Виртемберг
Карл Александар (војвода на Виртемберг)

**Карл Александар** (германски: *Karl Alexander*; 24 јануари 1684, во Штутгарт – 12 март 1737, во Лудвигсбург) — војвода на Виртемберг-Винентал од 1697 до 1733, кога ја презел власта на главното војводство Виртемберг.

Претходно служел како регент на Кралството Србија (1720–33).

Категорија:Родени во 1684 година
Категорија:Починати во 1737 година
Категорија:Грофови на Виртемберг
Категорија:Војводи на Виртемберг
Карл Евгениј (војвода на Виртемберг)

**Карл Евгениј** (германски: *Karl Eugen*; 11 февруари 1728, во Брисел – 24 октомври 1793, во Хоенхајм) — војвода на Виртемберг од 1733 година до неговата смрт.

Категорија:Родени во 1728 година
Категорија:Починати во 1793 година
Категорија:Грофови на Виртемберг
Категорија:Војводи на Виртемберг
Категорија:Членови на Гетингенската академија на науките
Лудвиг Евгениј (војвода на Виртемберг)

**Лудвиг Евгениј** (германски: *Ludwig Eugen*; 6 јануари 1731, во Франкфурт – 20 мај 1795, во Лудвигсбург) — војвода на Виртемберг од 24 октомври 1793 година до неговата смрт.

Категорија:Родени во 1731 година
Категорија:Починати во 1795 година
Категорија:Грофови на Виртемберг
Категорија:Војводи на Виртемберг
Фридрих II Евгениј (војвода на Виртемберг)

**Фридрих II Евгениј** (германски: *Friedrich Eugen*; 21 јануари 1732, во Штутгарт – 23 декември 1797, во Хоенхајм) — војвода на Виртемберг од 20 мај 1795 година до неговата смрт.

Категорија:Родени во 1732 година
Категорија:Починати во 1797 година
Категорија:Грофови на Виртемберг
Категорија:Војводи на Виртемберг
Фридрих Карл (војвода на Виртемберг-Винентал)

**Фридрих Карл** (германски: *Friedrich Karl*; 12 септември 1652, во Штутгарт – 20 декември 1697, во Штутгарт) — војвода на новооснованата лоза Виртемберг-Винентал од 1677 до неговата смрт и регент на доенчето Еберхард Лудвиг.

Категорија:Родени во 1652 година
Категорија:Починати во 1697 година
Категорија:Грофови на Виртемберг
Категорија:Војводи на Виртемберг
Тимоти Геглајн

**Тимоти Геглајн** (), (, ) — специјален асистент на претседателот на САД, Џорџ В. Буш, и заменик директор на Канцеларијата за јавни врски во Белата куќа од 2001 до 2008 година. Во јануари 2009 година, Геглајн станал потпретседател за надворешни и владини односи за христијанската организација Фокус на семејството.

## Животопис
Геглајн е роден на 6 јануари 1964 година во Форт Вејн, Индијана.

Тој е Американец, но со македонско потекло бидејќи потекнува од семејство на македонски имигранти кои се преселиле во САД.

Високото образование го завршува на Универзитетот во Блумингтон, Индијана, на насоките Новинарство и Политички науки.

Како истакнат кадар на Републиканската партија во САД, Геглајн ќе биде повикан да работи на позицијата Специјален советник на американскиот претседател Џорџ Буш Јуниор и Заменик директор во Канцеларијата за јавни и меѓувладини односи при Белата куќа, од 2001 до 2008 година. За време на администрацијата на Буш, кога Геглајн бил претседателски советник, македонската држава ќе добие официјално признавање од САД под тогашното уставно име Република Македонија.

Претходно, Геглајн работел како асистент на сенаторот на сојузната држава Индијана, Ден Коутс, а бил и портпарол на републиканецот Гери Бауер, кандидат за Претседател на САД во 2000 година.

Тој сега работи како Потпретседател за надворешни односи во Фокус на семејството, американска непрофитна огранизација од христијански и конзервативен карактер.

## Наводи

## Надворешни врски
*

Категорија:Американци со македонско потекло
Категорија:Републиканци (САД)
1 E+2 м²

За помош при споредба на редови на големина на различни плоштини, подолу се наведени **плоштини од редот 10<sup>2</sup> m<sup>2</sup>**, односно 100 **m<sup>2</sup>**:

* 100 м2 одговара на:
** 1 ар     
** плоштина на квадрат со страна од 10 m     
** плоштина на круг со полупречник од 5,64 m     
** плоштина на сфера со полупречник од 2,82 m и зафатнина од 93,9 m3     
** плоштина на коцка со страна од 4,08 m и зафатнина од 67,9 m3 

* 162 м2: големина на игралиште за одбојка

### Поврзано
* Ред на големина (површина)

Категорија:Величински редови (површина)
Кабалерија

**Кабалерија** била единица за мерење на земјиштето во шпанските колонии во Америка за време на Шпанската империја во 16-тиот до 19-тиот век. Таа била еквивалентна на 78,58хектари. Единицата пристигнала од Шпанија, каде што веќе била во употреба.

## Историја
Декретот на кралот Фердинанд V од 18 јуни 1513 година е првиот познат закон со кој се доделувало земја во Америка на Европејците. Уредбата диктирала дека освоените земји може да му бидат доделени на шпанскиот војник во две единици: кабалерии и пеони. Декретот го проширил на Новиот свет системот кој Кастиља веќе го користела за областите што ги освоиле во Европа. Додека „пеонија“ била количината на земја доделена на пешадинец во пензија, една кабалерија била количина доделена на коњаник во пензија. Кабалеријата бил над четири пати поголема од пеонија.

Земјишта со големина од една или повеќе кабалерии биле издадени на членовите на коњаницата на шпанската воена чета по победата над територијата за време на воена освојувачка експедиција, со услов штом војникот реши да живее на таква локација, тие би се обврзале на одбрана на градот во кој престојувале.

## Застарување
Како што слободното земјиште станало помалку достапно за доделување од страна на шпанската круна, и бидејќи делови од кабалерите биле разделени од нивните сопственици во продажни трансакции во помали земјишни единици премногу мали за да се мерат во кабалерии и, на тој начин, да се мерат во попогодни куерда единици, употребата на единиците на кабалеријата почнала да застарува.

## Наводи

## Надворешни врски

* ''Manufacturas во Мичоакан.''
* Metrología ''Equivalencias aproximadas.''
* ''Feijoo Osorio, Carlos: Antiguas unidades de superficie.''

## Литература

* Дон Фернандо V, Ваљадолид, Шпанија, 18 јуни и 9 август 1513 година. Поглавје 1.
* императорот Дон Карлос. 26 јуни 1523 година. Толедо, Шпанија . 19 мај 1525 година.
* Дон Фелипе II. Поглавје со наслов „Упатство“. Толедо, Шпанија, 25 мај 1596 година. Ordenanza 104, 105 и 106, „Poblaciones“.
Категорија:Единици за површина
Категорија:Мерни единици
Куерда

Терминот „**куерда**“ (шпански значи *јаже*) се однесува на мерна единица во некои региони што зборуваат шпански, вклучувајќи ги: Порторико, Гватемала, Куба, Шпанија и Парагвај. Во Порторико, терминот куерда (и „**шпански акри**“ ) се однесува на единицата за мерење на површината. Во Гватемала, *куерда* е и единица за мерење на должина, како и за мерење на површина. Како единица за мерење на површината, гватемалската куерда може да има различни значења. Во Куба, *куерда* се однесува на единица за мерење на волуменот; во Шпанија и Парагвај, се однесува на единица за растојание (должина).

## По тип на единица
Куерда е единица за површина, волумен и растојание (должина), во зависност од земјата на употреба.

### Површина: Порторико и Гватемала
Во Порторико, *куерда* е традиционална единица за површина речиси еквивалентна на 3.930 квадратни метри, или 4.700 квадратни јарди, 0,971 акри или 0,393 хектар (ха). Прецизната конверзија е 1куерда= 3.930,395625 m 2. Наместо тоа, терминот „шпански акр“ понекогаш го користеле жителите на копното. Куерда и акр често се третираат како еднакви затоа што имаат речиси иста големина.

Според Карлос Менокал Вилагран, во Гватемала, терминот куерда се однесува на единица површина и може да има различни значења. Куерда може да се однесува на области кои се 50 x 50, 40 x 40, 30 x 30, 25 x 25 или 20 x 20 вара (т.е. 2500, 1600, 900, 625 или 400 квадратни вара). Покрај тоа, некои извори ја опишуваат куерда како 32 x 32 вари. Во Гватемала, линеарната вара е еквивалентна на 0,8421 метри. Така,

* Една куерда од 50 x 50 вара = 1.746,84 квадратни метри
* Една куерда од 40 x 40 вара = 1.117,98 квадратни метри
* Една куерда од 30 x 30 вара = 628,87 квадратни метри
* Една куерда од 25 x 25 вара = 436,71 квадратни метри
* Една куерда од 20 x 20 вара = 279,50 квадратни метри

### Волумен: Куба
Во Куба, куерда е традиционална единица за волумен за огревно дрво, околу 21% помала од американскиот корд. Куерда огревно дрво е еквивалентно на 0,79 корд или 2,87 кубни метри.

### Растојание: Гватемала, Шпанија и Парагвај
Во Гватемала, куерда е традиционална единица за растојание, еднаква на точно 25 вара или речиси 21 метар.

Во текот на Шпанија во 19 век, куерда била единица должина, од речиси 6.889м. Меѓутоа, во Валенсија, Шпанија, куердата мерела 40 вара, над 5,4 пати подолго, што е скоро 37,21м.

## Поврзано

* Кабалерија

## Белешки

## Наводи

## Надворешни врски

* ''СПОРЕДБА НА ИСТРАЖУВАЊЕТО НА АМЕРИКАНСКАТА ЗАЕДНИЦА И АНКЕТАТА НА ЗАЕДНИЦАТА НА ПУЕРТО РИКО.'' Покажува како американскиот попис користи „cuerda“ за регистрирање на големината на имотот. Пристапено на 15 октомври 2020 година.
Категорија:Единици за површина
Категорија:Мерни единици
Ликокремасма

**Ликокремасма** (, *Ликокремасма*) — поранешно село во Гребенско, Егејска Македонија, денес во општината Гребен на Гребенскиот округ во областа Западна Македонија, Грција.

## Географија и местоположба
Селото е сместено на надморска височина од 1.100 м, околу 30 км северозападно од градот Гребен, во непосредна близина на изворите на Жужелска Река.

## Историја
Непосредно пред Втората светска војна селото било основано како сточарска населба од влашки семејства. Во пописот од 1940 г. селото е забележано со 33 жители. Во текот на Втората светска војна, жителите го напуштиле селото. По војната, селото не било обновено.

## Наводи


Категорија:Историски села во Гребен
Федан

**Федан** () — единица за плоштина што се користела во Египет, Јужен Судан, Судан, Сирија и Оман. На класичен арапски јазик, зборот значи „јарем од волови“, што означува површина на земја што може да ја обработат воловите во одредено време. Во Египет, феданот е единствената неметричка единица која остана во употреба по усвојувањето на метричкиот систем. Федан е поделен на 24 **кирати** ( *qīrāt*), со еден кират кој изнесува 175 квадратни метри.

Кога Египет го усвоил метричкиот систем, феданот бил единствената стара единица која остана легална. Моментално изнесува 0,42 хектари.

## Еквивалентни единици
1 федан = 24 кират = 60 метри × 70 метри = 4200 квадратни метри (м²) = 0,420 хектари = 1,037 акри 

Во Сирија, феданот се движел од 2295 квадратни метри (m²) до 3443 квадратни метри (m²).

## Поврзано
* Акр
* Загон

## Наводи

Категорија:Единици за површина
Буре (единица за површина)

мини| Буре во шведски музеј.
**Буре** (дански: *tønde land*, норвешки: *tønneland*, шведски: *tunnland*, фински: *tynnyrinala*) е скандинавска единица за површина. Зборот може да потекнува од областа на полињата што може да се сее со буре жито семе. Акрот е еквивалентна англосаксонска единица. Бидејќи големините на бурињата варираат во зависност од земјата, така и единицата за површина. Едно буре може да се приближи до половина хектар.

## Во земјите

### Данска
Во Данска, *тонде* се користел како официјална единица на областа до воведувањето на метричкиот систем во 1907 година *Тонде* бил поделен на 8 *скепе*. Едно *скепе* било поделено на 4 *фјердингкар* и *фјердинкар* на 3 *албуми* .

### Норвешка
*Тонеленд* бил поделен на 4 мал. Во денешно време, еден *мал* одговара на 1.000 квадратни метри во секојдневниот говор.

### Шведска
Единицата за површина била официјално испитана и стандардизирана во 1630-тите, и била поставена на 14.000 шведски квадрати, односно 56.000 шведски квадратни стапки. Една *тунела* била поделена на 56 *канланди*, 32 *капланди*, 6 *скапланди* или 2 *лопсланди*.

### Финска
Во Финска се користеле шведските единици кои биле официјално дефинирани во 1630-тите, но со фински имиња: една *туниринала* (*тунланд*) што одговара на 32 *капанала* (*капланд*) или 2 *панинала* (*лопсланд*).

## Во модерните единици

* Данска земја:  5516 м2.
* Норвешка тонска земја:  3939 м2.
* Шведски туни:  4936,38 м2.
* Финска тунирнала:  4936,38 м2

## Поврзано

* Норвешки мерни единици
* Дански мерни единици
* Шведски мерни единици
* Фински мерни единици

## Наводи


## Надворешни врски
* [Barrel (unit)](https://dbpedia.org/page/Barrel_(unit))
Категорија:Единици за површина
Звукот на светлината

**Звукот на светлината** македонски филм во режија на Томислав Алексов, а по сценарио на Душко Атанасовски. Во филмот главните улоги ги играат: Снежана Конеска Руси и Магдалена Ризова Черних.

## Улоги

## Надворешни врски

Категорија:Македонски телевизиски серии
Јериб

**Јериб** или **џериб** е традиционална единица за мерење на земјиштето на Блискиот Исток и југозападна Азија. Тоа е единица површина што се користи за мерење на земјишните поседи (недвижен имот) на начин како што е акр или хектар. Како и повеќето традиционални мерни единици, јерибот првично варирал значително од една локација до друга. Меѓутоа, во дваесеттиот век, јерибот е регионално, ако не и униформно дефиниран. Во многу земји каде што традиционално се користел, се поистоветува со хектар, на пример во Турција и Иран.  Во Авганистан, сепак, тој е стандардизиран на 2000 квадратни метри.

Јерибот бил приближно еквивалентен на другите вообичаени копнени мерки во јужна Азија и на Блискиот Исток, индиската *бига* и сумерската *ику*, која варирала помеѓу 1600-3600 м2. Зборот веројатно потекнува од арапски.

## Историски
Кралското опкружување во Исфахан во Иран го добило името *Хазар Јериб* поради пространството на наводнувана површина, поточно 1000 јериби.

## Наводи

## Надворешни врски

* https://www.areaconvert.coм/2019/12/jerib-to-hectare-ha-jerib-to-acre-in.htмl
Категорија:Единици за површина
Ката (единица)

**Ката** е единица мерка која се користи за копнена површина, најмногу во источен Непал. По метрификација во средината на 20 век од двете земји, единицата официјално станала застарена. Но, оваа единица сè уште се користи во поголемиот дел од Бангладеш, Источна Индија и Непал.

Мерењето на ката значително варира од место до место.

* Во државата Горахпур 1 ката = 126.464 м2.
* Во Бангладеш, една ката е стандардизирана на 67 м2.
* Во Непал, тоа е еквивалентно на 338,63 м2.
* Во индиската држава Бихар, една ката може да варира од 66,8 до 303,5 м2.
* Во Асам 1 Ката е генерално еднаква на 267,5 м2.
* Во Западен Бенгал 1 ката е еднаква на 66,8м2. 
Потеклото на терминот и мерната единица е од време на империјата Пала.

Ако купите куќа во Индија, површината на куќата се споменува во квадратни метри. Претворањето на „Ката“ е важно за легално документирање на областа на дел од имотот. „Ката“ се користи за мерење на површината на голем имот и негово претворање во квадратни метри може да помогне да се одреди цената на имотот по моменталната цена на земјиштето во државата.

## Поврзано

* Мерни единици

## Наводи

## Надворешни врски
„Бангладеш-земјиште-мерна единица“  .
* https://www.magicbricks.com/blog/katha-land-measurement-unit/125633.html

Категорија:Застарени мерни единици
Категорија:Единици за површина
Мансана (единица)

мини|Уличен знак, Шпанија
мини|План на здравствената област на Универзидад де Антиокија, Меделин, Колумбија
**Мансана** — единица површина што се користи во Аргентина и во многу земји од Средна Америка, првично определена како 10.000 квадратни вари во шпанските обичајни единици. Во другите региони во кои се зборува шпански, терминот има значење на градски блок. 

Денес нејзината големина варира помеѓу земји:

* Во Аргентина тоа е хектар, 10.000&nbsp;m2.
* Во повеќето земји од Средна Америка е околу 7.000 квадратни метри, што се разликува помеѓу земјите.
* Во Белиз е 8.353 m2.
* Во Никарагва е 7.042,25 m2.

## Наводи

## Надворешни врски

* манзана дефиниција на големини.com
* https://www.sizes.com/units/manzana.htm

Категорија:Единици за површина
Дејви Главевски

**Дејви Главевски** (роден на 17 ноември 1967 година) ― македонски поранешен фудбалски напаѓач и репрезентативец.

## Клупска кариера
Неговата кариера започнала во 1985 година во Втората југословенска лига, играјќи за Пелистер. Во 1990 година, тој го направил своето деби во Првата југословенска лига кога се преселил во белградскиот клуб Рад. Две години подоцна се вратил во Пелистер, сега настапувајќи во Првата македонска лига. Во 1996 година, тој се преселил во Данска за да игра во данскиот прволигашки клуб Вајле при што биле вицепрваци во 1997 година.

## Меѓународна кариера
Главевски бил дел од македонскиот состав во квалификациските натпревари за Светското првенство 1998. На 9 ноември 1996 година, тој постигнал хет-трик на своето деби за Македонија во победата од 1-11 против Лихтенштајн во Ешен. Главески бил во почетната единаесетка и постигнал два гола во 8., 12. и и 60. минута. Неговиот последен меѓународен натпревар бил квалификацискиот натпревар за Светското првенство во јуни 1997 година против Исланд.

## Наводи

## Надворешни врски

* 
* Stats from Vejle BK на Danskfodbold.com
* Дејви Главевски на Transfermarkt.com
* Дејви Главевски на Eu-football.info

Категорија:Фудбалери на ФК Победа
Категорија:Фудбалери на ФК Тиквеш
Категорија:Фудбалери на ФК Пелистер
Категорија:Македонски фудбалски репрезентативци
Категорија:Фудбалери од Битола
Категорија:Живи луѓе
Категорија:Родени во 1967 година
Категорија:Македонски иселеници спортисти во Данска
Категорија:Иселеници фудбалери во Данска
Категорија:Македонски иселенички фудбалери
Категорија:Фудбалери во данската Суперлига
Категорија:Фудбалери во Првата македонска фудбалска лига
Категорија:Фудбалери во Првата југословенска фудбалска лига
Категорија:Фудбалери на ФК Рандерс
Категорија:Фудбалери на ФК Вајле
Категорија:Фудбалери на ФК Рад
Категорија:Македонски фудбалери
Категорија:Југословенски фудбалери
Категорија:Машки фудбалски напаѓачи
Елхово

**Елхово** () — град во Југоисточна Бугарија, административен центар на општината Елхово во Јамболската Област. Има население од 9.506 жители (2022).

## Географија и местоположба
Градот се наоѓа на левиот брег на реката Тунџа во југоисточниот дел на Тракиската Низина помеѓу планините Странџа и Сакар среде плодно поле. Градот се наоѓа на 28 км од граничниот премин Лесово - Хамзабејли на бугарско-турската граница, 38 км од регионалниот центар Јамбол.

## Историја
Населбата била позната како ** Каз’л агач**. Во 1925 година населбата добила сегашното си име **Елхово** и била прогласена за град.

## Наводи


## Надворешни врски
* Официјална веб-страница на општината Елхово

Категорија:Градови во Бугарија
Категорија:Населени места во областа Јамбол
Антонио Филевски

**Антонио Филевски** (роден на 26 март 1966 година) ― македонски поранешен фудбалски голман и репрезентативец.

## Клупска кариера
Филевски бил главен голман во Вардар во текот на речиси целите деведесетти. Единствен исклучок бил кога отишол во Португалија, на шест месеци, во 1993 година, да игра во Рио Аве, и кога отишол, уште шест месеци, во Белгија, во 1996 година, да игра во Мехелен. Од 1998 година, тој играл најмногу во Србија, прво во Железник две сезони. Играл шест месеци во Беласица од Струмица, а потоа, веќе пред да се пензионира, за српски Обилиќ во 2001 година.

## Меѓународна кариера
Првите повици за настап во македонската фудбалска репрезентација Антонио ги имал уште додека играше во Вардар, уште во раната фаза на репрезентацијата. Тој го направил своето деби за сениорскиот состав на пријателскиот натпревар против Бугарија во мај 1996 година. На 9 ноември 1996 година, Филевски и Македонија го победиле Лихтенштајн со 1-11. Филевски бил во резервите и не влегол да игра. Филевски има стекнато вкупно 10 натпревари, без постигнати голови. Тој бил редовен избор сè до неговото пензионирање во 2001 година.

## Почести

* **Вардар**
** Прва македонска лига: 1992/93, 1993/94, 1994/95
** Куп на Македонија: 1992/93, 1994/95, 1997/98

## Наводи

## Надворешни врски

* 
* 
* 
* Антонио Филевски на Transfermarkt.com

Категорија:Фудбалери на ФК Беласица (Струмица)
Категорија:Фудбалери на ФК Мехелен
Категорија:Фудбалери на ФК Вардар (Скопје)
Категорија:Македонски фудбалски репрезентативци
Категорија:Фудбалери од Скопје
Категорија:Живи луѓе
Категорија:Родени во 1966 година
Категорија:Македонски иселеници спортисти во Србија и Црна Гора
Категорија:Иселеници фудбалери во Србија и Црна Гора
Категорија:Македонски иселеници спортисти во Белгија
Категорија:Иселеници фудбалери во Белгија
Категорија:Македонски иселеници спортисти во Португалија
Категорија:Иселеници фудбалери во Португалија
Категорија:Македонски фудбалери
Категорија:Фудбалери во Првата лига на Србија и Црна Гора
Категорија:Фудбалери во белгиската Про лига
Категорија:Фудбалери во Првата македонска фудбалска лига
Категорија:Фудбалери во Лига Португал 2
Категорија:Фудбалери во Втората југословенска фудбалска лига
Категорија:Фудбалери во Првата југословенска фудбалска лига
Категорија:Фудбалери на ФК Обилиќ
Категорија:Фудбалери на ФК Железник
Категорија:Фудбалери на ФК Рио Аве
Категорија:Машки фудбалски голмани
Ристо Милосавов

**Ристо Милосавов**, или **Ристе Милосавов**, (роден 9 март 1965 година) ― македонски поранешен фудбалски обранбен играч.

## Играчка кариера
### Клупска кариера
Ристо Милосавов има настапувано за бугарските клубови Добруџа од Добрич и ЦСКА од Софија.

### Меѓународна кариера
Своето сениорско деби за Македонија го имал на пријателскиот натпревар против Малта во Прилеп во март 1996 година. На 9 ноември 1996 година, Милосавов и Македонија го победиле Лихтенштајн со 1-11. Милосавов бил во резервите и не влегол да игра. Милосавов има стекнато вкупно 8 натпревари. Неговиот последен меѓународен натпревар бил квалификацискиот натпревар за Светското првенство во септември 1997 година против Литванија.

## Наводи

## Надворешни извори

* 
* Ристо Милосавов на Transfermarkt.com
* Ристо Милосавов на Soccerway.com
* Ристо Милосавов на Worldfootball.net
* Ристо Милосавов на Besoccer.com
* ЦСКА (Софија) 1995/96
* ЦСКА (Софија) 1996/97
* ЦСКА (Софија) 1997/98

Категорија:Фудбалери на ПФК ЦСКА (Софија)
Категорија:Фудбалери на ФК Брегалница (Штип)
Категорија:Македонски фудбалски репрезентативци
Категорија:Живи луѓе
Категорија:Родени во 1965 година
Категорија:Македонски иселеници спортисти во Грција
Категорија:Иселеници фудбалери во Грција
Категорија:Македонски иселеници спортисти во Бугарија
Категорија:Иселеници фудбалери во Бугарија
Категорија:Македонски иселенички фудбалери
Категорија:Фудбалери во Втората македонска фудбалска лига
Категорија:Фудбалери во Фудбалската лига (Грција)
Категорија:Фудбалери во Првата професионална фудбалска лига (Бугарија)
Категорија:Фудбалери во Првата македонска фудбалска лига
Категорија:Фудбалери на ФК Куманово
Категорија:Фудбалери на ФК Каменица Саса
Категорија:Фудбалери на ФК Осогово (Кочани)
Категорија:Фудбалери на ФК Балкан (Скопје)
Категорија:Фудбалери на ФК Аполон Понту
Категорија:Југословенски фудбалери
Категорија:Машки фудбалски одбранбени играчи
Категорија:Фудбалери од Штип
1 E+3 м²

За помош при споредба на редови на големина на различни плоштини, подолу се наведени **плоштини од редот 10<sup>3</sup> m<sup>2</sup>**, односно 1.000 **m<sup>2</sup>**:

* 100 м2 одговара на:  
** плоштина на квадрат со страна од 31,6 m     
** плоштина на круг со полупречник од 5,64 m     
* 4.047 м2: 1 акр     
* 5.350 м2: големина на терен за американски фудбал 
* 7.000 do 8.800 м2</sup: големина на терен за фудбал

### Поврзано
* Ред на големина (површина)

Категорија:Величински редови (површина)
Сашо Милошевски

**Сашо Милошевски** (роден на 27 април 1968 година) ― македонски фудбалски работник и поранешен фудбалер и репрезентативец. Тој играл како играч од средниот ред.

## Играчка кариера
### Клупска кариера
Откако играл во посилните македонски клубови Вардар и Пелистер, во 1995 година потпишал за српската Војводина, каде имал важна улога и станал капитен на екипата. По впечатливите три сезони, тој бил еден од ретките македонски фудбалери кои се преселиле во Мексико и играл во Веракрус. По една сезона се вратил во Работнички каде ја завршил играчката кариера.

### Меѓународна кариера
Тој играл на првиот службен натпревар на Македонија, одигран на 13 октомври 1993 година, против Словенија. На 9 ноември 1996 година, Милосавов и Македонија го победиле Лихтенштајн со 1-11. Милосавов бил во резервите и влегол да игра во 64. минута. Сашо Милошевски одиграл вкупно 10 натпревари и погодил еднаш за македонската репрезентација помеѓу 1993 и 1998 година. Неговиот последен меѓународен натпревар бил квалификацискиот натпревар за Светското првенство во август 1997 година против Романија.

## Стручна кариера
Согласно, јуни 2019 година, Милошевски бил вклучен во академијата на ФК Вардар.

## Почести

* **[[ФК Вардар]]**
** Првак во Првата македонска фудбалска лига (3): 1992/93, 1993/94 и 1994/95
** Првак во Купот на Македонија: 1992/93 и 1994/95

## Наводи

## Надворешни врски

* 
* Сашо Милошевски на Transfermarkt.com
* Сашо Милошевски на Footballdatabase.eu

Категорија:Фудбалери на ФК Работнички (Скопје)
Категорија:Фудбалери на ФК Пелистер
Категорија:Фудбалери на ФК Вардар (Скопје)
Категорија:Македонски фудбалски репрезентативци
Категорија:Фудбалери од Битола
Категорија:Фудбалски тренери од Битола
Категорија:Живи луѓе
Категорија:Родени во 1968 година
Категорија:Иселеници фудбалери во Мексико
Категорија:Македонски иселеници спортисти во Србија и Црна Гора
Категорија:Иселеници фудбалери во Србија и Црна Гора
Категорија:Македонски иселенички фудбалери
Категорија:Фудбалери во Лига МХ
Категорија:Фудбалери во Првата лига на Србија и Црна Гора
Категорија:Фудбалери во Првата македонска фудбалска лига
Категорија:Фудбалери во Втората југословенска фудбалска лига
Категорија:Фудбалери во Првата југословенска фудбалска лига
Категорија:Фудбалери на ФК Веракрус
Категорија:Фудбалери на ФК Војводина
Категорија:Југословенски фудбалери
Категорија:Машки фудбалски средишници
Кристијан Улрих II (војвода на Виртемберг-Вилхелминеорт)

**Кристијан Улрих II** (германски: *Christian Ulrich*; 27 јануари 1691, во Олешница – 7 февруари 1734, во Штутгарт) — војвода на Виртемберг-Вилхелминеорт од 1704 година до неговата смрт.

Категорија:Родени во 1691 година
Категорија:Починати во 1734 година
Категорија:Грофови на Виртемберг
Категорија:Војводи на Виртемберг
Карл Кристијан Ердман (војвода на Виртемберг-Оелс)

**Карл Кристијан Ердман** (германски: *Karl Christian Erdmann*; 26 октомври 1716, во Вилхелминорт во близина на Бернштат – 14 декември 1792, во Олешница) — војвода на Виртемберг-Оелс.

Тој бил единствениот син на Кристијан Улрих II, војвода на Виртемберг-Вилхелминенорт и неговата сопруга, грофицата Филипа Шарлот од Редерн-Крапиц.

Во 1755 година тој бил еден од четиринаесетте благородници кои го основале Редот на Свети Јоаким.

Категорија:Родени во 1716 година
Категорија:Починати во 1792 година
Категорија:Грофови на Виртемберг
Категорија:Војводи на Виртемберг
Хусеин Бегановиќ

**Хусеин Бегановиќ** (; роден 16 јуни 1971 година) ― македонски поранешен фудбалер и тренер со бошњачка народност, кој последен пат играл за Слога Југомагнат.

## Играчка кариера
### Клупска кариера
На крајот на ноември 2004 година, Бегановиќ паднал во несвест за време на натпреварот против Победа.

### Меѓународна кариера
Своето сениорско деби за Македонија го имал на квалификацискиот натпревар за Светското првенство во октомври 1996 година против Ирска. На 9 ноември 1996 година, Бегановиќ и Македонија го победиле Лихтенштајн со 1-11. Бегановиќ бил во резервите и не влегол да игра. Toj има стекнато вкупно 4 натпревари, без постигнат гол. Неговиот последен меѓународен натпревар бил пријателскиот натпревар во ноември 2001 година против Унгарија.

## Наводи

## Надворешни извори

* 
* Хусеин Бегановиќ на Transfermarkt.com
* Хусеин Бегановиќ на Worldfootball.net

Категорија:Македонски фудбалски тренери
Категорија:Фудбалери на ФК Беласица (Струмица)
Категорија:Фудбалери на ФК Слога Југомагнат
Категорија:Македонски фудбалски репрезентативци
Категорија:Живи луѓе
Категорија:Родени во 1971 година
Категорија:Тренери на ФК Слога Југомагнат
Категорија:Македонски иселеници спортисти во Словенија
Категорија:Иселеници фудбалери во Словенија
Категорија:Македонски иселеници спортисти во Белгија
Категорија:Иселеници фудбалери во Белгија
Категорија:Фудбалери во Првата словенечка фудбалска лига
Категорија:Фудбалери во белгиската Про лига
Категорија:Фудбалери во Првата македонска фудбалска лига
Категорија:Фудбалери на НД Горица
Категорија:Фудбалери на ФК РВД Моленбек (1909)
Категорија:Македонски фудбалери
Категорија:Машки фудбалски одбранбени играчи
Категорија:Македонски Бошњаци
Ванчо Мицевски

**Ванчо Мицевски** (роден на 28 август 1971 година) ― македонски фудбалски работник и поранешен професионален фудбалер кој играл како напаѓач. Тој ја претставувал Македонија на меѓународен план. Мицевски е роден во Скопје, СР Македонија, СФРЈ.

## Клупска кариера
Кариерата ја започнал во Работнички. Следните години се преселил во Пелистер и Силекс каде што ја имал најуспешната игра како играч. Мицевски има постигнато 128 гола во Првата македонска лига и е втор стрелец во историјата на првенството.

Сезоната 1996/97 ја почнал во Силекс, а во зимската пауза се префрлил во Мехелен во Белгија. По краткиот период со Унион Берлин, тој се вратил во сезоната 1999/00 за да игра во Македонија за Пелистер и постигнал гол во нивната финална победа во купот над Слога Југомагнат. Подоцна во кариерата тој продолжил да игра за Маџари пред да ја заврши играчката кариера во Пелистер во 2007 година.

## Меѓународна кариера
Мицевски имал осум меѓународни настапи за македонската репрезентација помеѓу октомври 1993 и јуни 1997 година. Тој постигнал четири гола за време на неговата репрезентативна кариера, против Албанија, Лихтенштајн и Малта. На 9 ноември 1996 година, Мицевски и Македонија го победиле Лихтенштајн со 1-11. Мицевски бил во резервите и влегол да игра во 69. минута и постигнал гол во 90. минута.

### Голови

## Стручна кариера
Од јануари 2022 година, Мицевски е спортски директор на Пелистер.

## Почести

* Прва македонска лига: 1995/96, 1996/97
* Куп на Македонија: 1996/97, 2000/01
* Републички куп на Македонија: 1990/91
* Најдобар стрелец во Првата македонска лига: 1996/97

## Наводи

## Надворешни врски

* Профил на MacedonianFootball.com 
*  
* Ванчо Мицевски на Transfermarkt.com
* Видео со Мицевски на ТВ Тера

Категорија:Фудбалери на ФК Победа
Категорија:Фудбалери на ФК Мехелен
Категорија:Фудбалери на ФК Силекс
Категорија:Фудбалери на ФК Пелистер
Категорија:Фудбалери на ФК Работнички (Скопје)
Категорија:Македонски фудбалски репрезентативци
Категорија:Фудбалери од Скопје
Категорија:Живи луѓе
Категорија:Родени во 1971 година
Категорија:Македонски иселеници спортисти во Германија
Категорија:Иселеници фудбалери во Германија
Категорија:Македонски иселеници спортисти во Белгија
Категорија:Македонски иселенички фудбалери
Категорија:Фудбалери во Регионаллигата
Категорија:Фудбалери во Челинџер Про лигата
Категорија:Фудбалери во белгиската Про лига
Категорија:Фудбалери во Првата македонска фудбалска лига
Категорија:Фудбалери во Првата југословенска фудбалска лига
Категорија:Фудбалери во Втората југословенска фудбалска лига
Категорија:Фудбалери на ФК Маџари Солидарност
Категорија:Фудбалери на ФК Унион Берлин
Категорија:Југословенски фудбалери
Категорија:Машки фудбалски напаѓачи
Силвиј II Фридрих (војвода на Виртемберг-Оелс)

**Силвиј II Фридрих** (германски: *Silvius Friedrich*; 21 февруари 1651, во Олешница – 3 јуни 1697, во Олешница) — војвода на Виртемберг-Оелс.

Категорија:Родени во 1651 година
Категорија:Починати во 1697 година
Категорија:Грофови на Виртемберг
Категорија:Војводи на Виртемберг
Кристијан Улрих I (војвода на Виртемберг-Оелс)

**Кристијан Улрих I** (германски: *Christian Ulrich*; 9 април 1652, во Олешница – 24 април 1664, во Олешница) — војвода на Виртемберг-Оелс.

Категорија:Родени во 1652 година
Категорија:Починати во 1704 година
Категорија:Грофови на Виртемберг
Категорија:Војводи на Виртемберг
Карл Фридрих II (војвода на Виртемберг-Оелс)

**Карл Фридрих II** (германски: *Karl Friedrich*; 7 февруари 1690, во Мерзебург – 14 декември 1761, во Олешница) — војвода на Виртемберг-Оелс.

Во 1744 година абдицирал во корист на неговиот внук, Карл Кристијан Ердман. Немал потомци.

Категорија:Родени во 1690 година
Категорија:Починати во 1761 година
Категорија:Грофови на Виртемберг
Категорија:Војводи на Виртемберг
Општини во Гваделуп

Ова е список на **[[општини во Франција|општините]]** во францускиот прекуморскиот департман **[[Гваделуп]]**.

Општините соработуваат во рамките на следниве општински заедници (*intercommunalités*). Во 2020 г. тие биле:

* КАП Екселанс (*CAP Excellence*)
* Голем Карипски Југ (*Grand Sud Caraïbe*)
* Северен Бас Тер (*Nord Basse-Terre*)
* Северен Гранд Тер (*Nord Grande-Terre*)
* Источно Приморје (*La Riviéra du Levant*)
* Мари Галант (*Marie-Galante*)

## Општини

## Наводи


Гваделуп
Тони Наумоски

*Оваа статија е за фудбалерот. За глумецот, видете [[Тони Наумовски]].*

**Тони Наумоски** (роден на 2 август 1968 година) ― македонски поранешен фудбалер од средниот ред.

## Меѓународна кариера
На 9 ноември 1996 година, Наумоски и Македонија го победиле Лихтенштајн со 1-11. Наумоски бил во резервите и влегол да игра во 77. минута.

## Наводи

## Надворешни врски
*
*Тони Наумоски на Transfermarkt.com

Категорија:Македонски фудбалски репрезентативци
Категорија:Фудбалери на ФК Македонија Ѓорче Петров
Категорија:Фудбалери на ФК Победа
Категорија:Фудбалери на ФК Пелистер
Категорија:Живи луѓе
Категорија:Родени во 1968 година
Категорија:Машки фудбалски средишници
Категорија:Македонски фудбалери
Категорија:Фудбалери од Прилеп
Силвиј I Нимрод (војвода на Виртемберг-Оелс)

**Силвиј I Нимрод** (германски: *Silvius Nimrod*; 2 мај 1622, во Вајлтинген – 24 април 1664, во Бржежинка, Шлеска) — војвода на Виртемберг-Оелс.

Бил син на Јулиј Фридрих, преку брак со Елизабет Мари, војвотката од Оелс, го стекнал војводството Оелс по смртта на нејзиниот татко Карл Фридрих I.

Категорија:Родени во 1622 година
Категорија:Починати во 1664 година
Категорија:Грофови на Виртемберг
Категорија:Војводи на Виртемберг
Зора Дубљевиќ

**Зора Дубљевиќ** (срп. *Зора Дубљевић*) — српска пејачка на изворни, народни и новокомпонирани песни.

## Животопис
Зора Дубљевиќ е родена на 7 август 1938 година во Сараево, каде завршила основно училиште, гимназија и правен факултет на Универзитетот во Сараево. Во севдалинката се заљубила уште од раното детство, слушајќи го пеењето на Фатима Поријечанин („Пет сина имав како пет планински самовили“), како и песните на другите уметници што таа ги пееше. Тоа бил нејзиниот мотив и поттик за сопствената пејачка кариера.

Во почетокот пеела во сите прилики: на мали собири на пријатели и роднини, на училишни забави и како средношколец во Друштвото за култура „Миљенко Цвитковиќ“, и како ученик на КУД „Слободан директор Сељо“. Преку членството во овие здруженија, таа го продолжила своето пејачко образование и сè повеќе ги подобрувала своите гласовни способности и репертоар. Здружението „Слободан Принцип Сељо“ било расадник на таленти на идните врвни изведувачи на севдалинките. Покрај неа, таму пееле Сафет Исовиќ, Јерлагиќ, Берберовиќ, Химзо Половина, Зехра Деовиќ и други.

Во 1958 година се пријавила на аудиција во Радио Сараево и била примена. Нејзините песни и гласот на радио беа препознатливи, а за кратко време станала миленичка на публиката, исклучително популарна и барана пејачка во текот на 1960-тите и 1970-тите. Нејзината зголемена популарност не останала незабележана од одговорните во загрепскиот „Југотон“, кои ѝ понудиле да сними музички албум.

Првата плоча била направена во соработка со Исмет Алајбеговиќ „Шерба“, кој ја компонирал музиката за песната „Ој Милоше бекријо“, а текстот го напишал Никола Шкрба. Оваа плоча била продадена за кратко време во рекорден тираж од над 100.000 примероци и го обезбедила првиот златен рекорд во Босна и Херцеговина.

## Албуми
* 1962 — Песме из Босне
* 1963 — Сироче сам
* 1964 — Не ашикуј Мујо
* 1965 — Прва љубав
* 1966 — Сјајна звијездо 
* 1967 — Стално сањам твоје очи
* 1968 — Довиђења
* 1970 — Увела је љубав
* 1971 — Немој да се чудиш
* 1972 — Сви ме момци воле
* 1975 — Моје писмо
* 1978 — Ја кријем да волим
* 1979 — Ој момчићу дилберчићу
* 1984 — Ти си ми све
* 2016 — Фолк звезде заувек

## Наводи

## Надворешни врски
* 

Категорија:Живи луѓе
Категорија:Родени во 1938 година
Категорија:Луѓе од Сараево
Категорија:Српски фолк пејачи
Категорија:Српски турбо-фолк пејачи 
Категорија:Срби од 20 век
Категорија:Срби од 21 век
ВДНХ (Московско метро)

**ВДНХ** (руски: *ВДНХ*) — станица на московското метро во Останкино, Москва, Русија. Се наоѓа на линијата Калужско-Рижскаја, помеѓу станиците Ботанически сад и Алексеевскаја.

ВДНХ е една од најдлабоките метро станици која се наоѓа на 53,5 метри под земјата. Исто така е една од најфреквентните станици, опслужувајќи 107.377 патници дневно во 2009 година.

ВДНХ е претставен како дом на Артјом, главниот протагонист во романот и видео играта ''Метро 2033''.

## Историја
ВДНХ била отворена на 1 мај 1958 година. Името значи Изложба на достигнувања на националната економија (руски: *Выставка достижений народного хозяйства*, скратено *ВДНХ*). Станицата е изградена од столбови обложени со бел мермер и украсени со кружни вентилациони решетки. Станицата била дизајнирана од Надежда Бикова, И. Гохар-Кармандарјан, Иван Таранов и Ју. Черепанов.

Првично, оваа станица била планирана да биде раскошно украсена на начинот на другите станици изградени во 1950-тите, со мозаици од преподобниот уметник Владимир Фаворски долж внатрешноста на сводовите меѓу столбовите. Меѓутоа, по нападот на Никита Хрушчов врз декоративните „екцесии“, местата за мозаици, вклучувајќи ги и постоечките мозаици, биле грубо обложени со несоодветна густа зелена боја.

Во 1996 година станицата добила дополнителен павилјон за влезно-излезни потреби на јужната страна на станицата.

## Пренос
Иако не е директно поврзана со ВДНХ, московската монорелска станица Виставочни Центар се наоѓа на непосредна близина.

## Наводи

Категорија:Московско метро
Категорија:Линија Калужско-Рижскаја
Категорија:Станици на Московското метро
Европа (остров)

**Европа** (, ) — низок тропски атол во Мозамбичкиот Проток помеѓу јужен Мадагаскар до јужен Мозамбик. Зафаќа површина од  и никогаш не бил населен сè до доселувањето на француското семејство Розје во 1820&nbsp;г. Островот официјално станал владение на Франција во 1897&nbsp;г.

На островот е сместен воен одред од Реинион, има метеоролошка станица и го посетуваат научници. Дел е од Расеаните Острови на регионот Француски Јужни и Антарктички Земји.

На островот е снимана епизодата „Потрага во длабочините“ (1968) од серијата „Подводниот свет на Жак Кусто“, во која се претставени  зелените морски желки.

## Опис
Европа има пречник од 6&nbsp;км и најголема висина од 6&nbsp;м. Бреговата линија е долга 22,2&nbsp;км. Опкружена е со корални плажи и ободен гребен кој ја обиколува мангровска лагуна од  и е отворен кон морето на една страна.

Атолот нема пристани, но котвењето е можно во блиските води. Исклучивиот стопански појас е соседен на оној на Басас да Индија, и зафаќа површина од . Слетувалиштето е долго 1.500 метри.

### Екологија

Островот е природен резерват. Растителната се состои од сува шума, шикара, млечки (*Euphorbia*), мангровско мочуриште и остатоци од плантажа на сисал. Ова е едно од најголемите мрестилишта на зелени морски желки на светот. Живеат и кози доведени од доселеници на крајот од XVIII век.

Европа е прогласена за место од орнитолошка важност од BirdLife International поради многубројните и разновидни морски и други водни птици кои овде се размножуваат. Тука е најголемата колонија на мадагаскарската жолта чапја по Алдабра и Мадагаскар. Има многу големи колонии на големи фрегати (до 1100 парови), тропски бурници (до 100 парови), мадагаскарски крајбрежни чапји и касписки рибарки.

На Европа живее белоопашестиот фетон (*Phaethon lepturus europae*), три видови копнени птици (including an endemic subspecies of ендемски подвид на мадагаскарската белоочка) и ендемски вид шиштава лебарка.

### Клима
Климата е засегната од Игленортската струја и водата обично надминува . Југоисточните пасати зиме и повремени циклони. Може да се опише како степска или тропска, со влажни лета и суви зими.

## Историја
Иако островот веројатно бил забележан од морепловците уште во XVI век, тој е наречен по британскиот брод „Европа“, кој го посетил во декември 1774 г. Урнатините и гробовите сведочат за неколкуте обиди за негово населување од 1860-тите до 1920-тите. На пример, во 1860&nbsp;г. тука се доселило француското семејство РОзје, но потоа напуштило.


Europa Island.jpg|Satellite photo of Europa Island (north at top)
Vue aerienne europa.jpg|Aerial view of the island
EuropaDunesNord.jpg|Beaches, north of the island


## Наводи

## Надворешни врски

* Остров Европа на Википатување 
* Остров Европа — ФЈАЗ 

Категорија:Атоли во Индискиот Океан
Категорија:Острови на Мадагаскар
Категорија:Ненаселени острови
Категорија:Спорни острови
Категорија:Мозамбички Проток
Категорија:Француски Јужни и Антарктички Земји
Во кафулето кај Гене

**Во кафулето кај Гене** македонски филм од 1991 година во режија на Миле Грозданоски, а по сценарио на Иван Карадак. Филмот е снимен во продукција на Македонската Телевизија.

## Улоги

## Наводи

## Надворешни врски
* 

Категорија:Македонски филмови од 1990-тите
Категорија:Филмови со Благоја Чоревски
Категорија:Филмови со Катерина Крстева
Категорија:Филмови со Димче Мешковски
Категорија:Појавено во 1991 година во Македонија